CELEX: 62019TN0799
Language: mt
Date: 2019-11-18 00:00:00
Title: Kawża T-799/19: Rikors ippreżentat fit-18 ta’ Novembru 2019 – Bennahmias vs Il-Parlament

10.2.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 45/78
            
         
      Rikors ippreżentat fit-18 ta’ Novembru 2019 – Bennahmias vs Il-Parlament
      (Kawża T-799/19)
      (2020/C 45/63)
      Lingwa tal-kawża: il-Franċiż
      
         Partijiet
      
      
         Rikorrent: Jean-Luc Bennahmias (Marseille, Franza) (rappreżentanti: J.-M. Rikkers, J.-L. Teheux, u M. Ganilsy, avukati)
      
         Konvenut: Il-Parlament Ewropew
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tas-Segretarju Ġenerali tal-Parlament Ewropew tas-16 ta’ Settembru 2019;
               
            
                  —
               
               
                  tannulla n-nota ta’ debitu Nru 2019-1598 li tordna l-irkupru ta’ EUR 15 105;
               
            
                  —
               
               
                  tikkundanna lill-Parlament Ewropew għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka erba’ motivi.
      
                  1.
               
               
                  L-ewwel motiv huwa bbażat fuq motivazzjoni insuffiċjenti tad-deċiżjoni kkontestata sa fejn ir-raġunament tas-segretarju ġenerali tal-Parlament Ewropew huwa ekwivoku, billi ma jindikax sa liema punt l-atti prodotti ma kinux jikkostitwixxu provi ta’ xogħol.
               
            
                  2.
               
               
                  It-tieni motiv huwa bbażat fuq żball ta’ evalwazzjoni tad-deċiżjoni kkontestata sa fejn il-fatti prodotti mis-segretarju ġenerali tal-Parlament Ewropew huma ineżatti.
               
            
                  3.
               
               
                  It-tielet motiv huwa bbażat fuq inverżjoni tal-oneru tal-prova. F’dan ir-rigward, ir-rikorrent iqis la ma huwiex il-kompitu tiegħu li jipproduċu l-prova ta’ xogħol tal-assistent parlamentari tiegħu iżda, għall-kuntrarju, huwa l-kompitu tal-Parlament li jipprova l-kuntrarju.
               
            
                  4.
               
               
                  Ir-raba’ motiv huwa bbażat fuq ksur tal-prinċipju ta’ proporzjonalità sa fejn is-somma mitluba mir-rikorrent tippreżumi li l-assistent parlamentari qatt ma ħadem għar-rikorrent.